Mabante ke boikarebelo jwa mong wa koloi
Constable Phenyoemang Baipidi wa sepodisi sa Selebi Phikwe a re go mo maruding a mong wa koloi go bona gore mabante a koloi ya gagwe a mo seemong se se itekanetseng. O ne a bua jalo kwa thuto seka-dipuisanong e e neng erulagantswe ke banana ba mokgatlho wa ipabalelo tseleng kwa mapalamelong a dikoloi tsa setshaba kwa Selebi Phikwe. Constable Baipidi o ne a tlhalosa gore mongwe le mongwe otshwanetse go tsaya karolo mo go babaleleng matshelo, a tlhalosa gore mopalamile ene o tshwanetse go tlhomamisa gore koloi e a e palamang e itekanetse e sengjalo ke ene a tlaa bong a lebanwe ke molato fa go fitlhelwa a tsene mo koloinge e senang lebante la ipabalelo. Constable Baipidi a re dipalo di supa fa melato ya go tlhokago dirisa lebante e golela pele fa go tshwantshanngwa le e mengwe. Otlhalositse gore ka ngwaga wa 2014, melato ya ‘go seka go dirisa lebante’ e ne ele makgolo a supa le lesome le bongwe fa mono ngwaga go simolola ka kgwedi yaHirikgong go ema ka kgwedi ya Phatwe e setse e le makgolo a mane le lesome lebongwe se se supa kgolo e e tsitsibanyang mmele. Constable Baipidi o boletse fa molao o dirilwe ka maikaeleloa gore o seka wa baa ope ka fa mosing, morago ga gore go nne le dingongoregotsa gore mme yo o itsholofetseng ga a tshwanela go dirisa lebante laitshireletso. Constable Baipidi o ne a gatelela gore molao o patika mongwele mongwe le bomme ba ba itsholofetseng go nna ba dirisa lebante go sireletsamatshelo a bone le masea a ba a solofetseng. O ne a tswelela a re bana ba ba dingwaga tse di kwa tlase gabotlhano ba tshwanetse go rekelwa ditilo tsa mo koloing mme ba pegwe kwaditilong tse di kwa morago mme ba le ka fa tlase ga tlhokomelo ya mongwe yo mogolwanego tlhomamisa gore ba ntse sentle. Constable Baipidi a re lefatshe la Botswana le latlhegelwake madi a mantis ka lebaka la dikotsi tse di neng di ka femiwa. Kwa bofelong okgothaditse boradipalamo tsa setshaba go nna ba bua le bapalami go nna badirisalebante la itshireletso go babalela nako le matshelo. E ntse e le kwa thuto seka-dipuisanong eo, mma-bontle waipabalelo tseleng mme Valencia Mafokate yo e leng monana, o kgothaditse bananaka ene go tsaa boikarabelo ka go supafetse e le bone ba rekang dikoloi kadipalo tse di kwa godimo. Dithuto puisano tse di ne di kopanetswetse ke lephata la MVA, basepodise, ba ipabalelo tseleng ga mmogo le morafe.